Terug uit die dode: Nou't hy 'n 'opstandingsertifikaat' | Netwerk24
01 Maart 2019 21:21
Suid-Afrikaners is steeds besig om die gek te skeer met past. Alph Lukau van die Alleluia Ministries in Johannesburg wat 'n man "uit die dood opgewek het".
'n Reddit-gebruiker het 'n "dood- en opstandingsertifikaat" gemaak wat lyk asof die departement van binnelandse sake dit amptelik uitgereik het.
Dié sertifikaat is vir Brighton Moyo, die man wat in 'n kis by Lukau se kerk aangekom en "opgewek" is.
Nadat Lukau vir hom gebid en met sy hande op hom gedruk het, het Moyo met sy mond oopgesper en sy oë starend in die niet regop gekom.
Die sertifikaat word op sosiale aangestuur, natuurlik met pittige kommentaar daarby.
'n Reddit-gebruiker sê dis duidelik fopnuus, want binnelandse sake sal nooit sy werk so vinnig doen nie.
"Die datum op die sertifikaat moet ten minste vier maande ouer wees," het 'n gebruiker geskerts.
'n Ander gebruiker wou weet of iemand wat opgewek is sy lewensversekering kan eis, en wanneer daar 'n klousule teen opwekking bygevoeg sal word.
Die "dood- en opstandingsertifikaat" wat 'n internetgebruiker as 'n grap vir Brighton Moyo geskep het. Foto: Reddit